b'\n_START_ARTICLE_\nKaprije (naselje)\n_START_SECTION_\nGeografija\n_START_PARAGRAPH_\nKaprije so edino naselje na istoimenskem otoku. Kraj le\xc5\xbei ob dolgem ozkem  zalivu Luka Kaprije na ju\xc5\xbeni strani otoka pod vzno\xc5\xbejem najvi\xc5\xa1jega oto\xc5\xa1kega vrha, 132 mnm visoke Vele Glavice._NEWLINE_Pri dnu zaliva le\xc5\xbei okoli 40 m dolg valobran z globino morja 2 do 3 m. Na koncu valobrana stoji svetilnik. Na valobran se lahko pristaja s krmo z notranje strani valobrana. Izza valobrana se nahaja \xc5\xa1e manj\xc5\xa1i okoli 15 m dolg pomol pri katerem je globina morja 1,5 do 2 m. Sidranje plovil pa je mogo\xc4\x8de \xc5\xa1e na koncu zaliva pri globini morja 3 do 8 m.  Zaliv je odprt severozahodnim vetrovom. Kadar piha burja so udarci vetra lahko zelo mo\xc4\x8dni. Morsko dno na posameznih mestih sidra ne dr\xc5\xbei najbolje, zato ob mo\xc4\x8dnem vetru lahko plovila odnese s sidri\xc5\xa1\xc4\x8da._NEWLINE_Iz pomorske karte je razvidno da svetilnik oddaja svetlobni signal: B Bl 3s.\n_START_SECTION_\nTurizem\n_START_PARAGRAPH_\nTako na otoku, kot tudi v naselju ni avtomobilskega prometa. Kraj je primeren za mirne po\xc4\x8ditnice. V naselju oddajajo privatne sobe in apartmaje. V vasi je trgovina, po\xc5\xa1ta in restavracija.'